10. tramvaju maršruts (Rīga)

thumb|200x200px|10. maršruta tramvajs pieturvietā "Torņakalna stacija"
**10. tramvaju maršruts** ir Rīgas sabiedriskā transporta tramvaju maršruts, kas kursē no Centrāltirgus līdz Bišumuižai.

10. tramvaju maršruta kopējais garums ir 16,808 km. Virziena **Centrāltirgus** — **Bišumuiža** kopējais garums ir 8,314 km, bet virziena **Bišumuiža** — **Centrāltirgus** kopējais garums ir 8,494 km.

Darbdienās pa 10. tramvaju maršrutu kursē 3 tramvaji, kuri pavisam veic 47 reisus, bet brīvdienās — 2 tramvaji, kuri pavisam veic 28 reisus (11.2022).

10. tramvaju maršrutu apkalpo RP SIA "Rīgas satiksme" 3. tramvaju depo.

10. tramvaju maršruts atšķiras no citiem Rīgas tramvaju maršrutiem ar to, ka tramvaji posmā no apgriešanās loka pie 4. tramvaju depo (pie Augusta Spariņa ielas) līdz galapunktam Bišumuižā brauc tikai pa vienām sliedēm. Tikai pieturās (izņemot pieturu Doles iela, kas ir pēdējā pietura pirms galapunkta) ir divi sliežu ceļi, kur tramvajiem samainīties.

No  līdz COVID-19 pandēmijas sākumam šajā maršrutā kursēja tramvaji ar vienu vagonu.

## Vēsture
thumb|200px|10. tramvaju maršruta karte līdz 2010. gada 1. novembrim.
1910. gadā pa Bauskas ielu no Telts ielas līdz tagadējam ielas namam nr. 143, atklāja tramvaja satiksmi. Līniju slēdza Pirmā pasaules kara laikā, kad demontēja sliedes. 1926. gadā atjaunoja tramvaja līniju un pagarināja to līdz Bišumuižai, tagadējam tramvaja galapunktam. No Armitsteda bērnu slimnīcas līdz Bišumuižai kursēja 7. maršruta tramvajs, kas mūsdienās ir daļa no 10. tramvaja maršruta.
Pēdējos gados šajā maršrutā nav bijušas lielas pārmaiņas. No 2009. gada 9. jūnija līdz 27. augustam remontdarbu dēļ 11. novembra krastmalā maršruts novirzīts no Centrāltirgus uz galapunktu "Tapešu iela". 10. tramvaju kādreiz apkalpoja 4. tramvaju depo, bet, kad 2010. gada novembrī 4. tramvaju depo likvidēja, 10. tramvaju sāka apkalpot 3. tramvaju depo. Sākot ar 2014. gada 1. jūniju, 10.tramvaju maršrutu sāka apkalpot arī 5. tramvaju depo. No 2014. gada 1. jūnija 10. tramvaja maršrutā kādu laiku kursēja tikai viena vagona tramvaji. No 2017. gada 5. jūnija 10. tramvaju vairs neapkalpo 5. tramvaju depo. No 2019. gada 16. februāra līdz 19. februārim, sakarā ar kanalizācijas tīklu remontdarbiem, 10. tramvaja maršruts tika slēgts. Lai varētu nodrošināt pasažieru pārvietošanos, minētais tramvajs tika aizstāts ar 10T. maršruta autobusu.

No 2022. gada 6. jūnija līdz 20. jūnijam sakarā ar Prāgas ielas pārvada slēgšanu *[[Rail Baltica]]* būvdarbu dēļ maršruts tika novirzīts pa 13. janvāra ielu līdz galapunktam "Stacijas laukums" Radio ielā. Otrreiz šādas izmaiņas notika no 2022. gada 11. jūlija līdz 29. jūlijam, bet trešoreiz — no 2023. gada 6. marta, kad maršrutu virzienā uz Stacijas laukumu abos virzienos novirzīja pa Centrāltirgus ielu, kopš 6. jūnija kursē pa 13. janvāra ielu, sakarā ar sliežu remontu un *Rail Baltica* dēļ.
 
No 2025. gada 1. maija kursēs pa Centrāltirgus loku pretēji pulksteņa rādītāja virzienam.

## Maršruts
[thumb|200px|10. maršruta tramvajs galapunktā "[Bišumuiža" (Bišumuižas loks)]]
[thumb|200px|10. maršruta tramvajs [13. janvāra iela|13. janvāra ielā]]
[thumb|200px|10. maršruta tramvajs [13. janvāra iela|13. janvāra ielā]]
[thumb|200px|10. maršruta tramvajs [11. novembra krastmala|11. novembra krastmalā]]
[thumb|200px|10. maršruta tramvajs [Ojāra Vācieša iela (Rīga)|Ojāra Vācieša ielā]]
thumb|200px|10. maršruta tramvajs uz Akmens tilta
thumb|200px|10. maršruta tramvajs Uzvaras bulvārī
Virzienā **[[Rīgas Centrāltirgus|Centrāltirgus]]** — **[[Bišumuiža]]** tramvaji brauc pa šādām ielām: Centrāltirgus iela, Prāgas iela, 13. janvāra iela, 11. novembra krastmala, Akmens tilts, Uzvaras bulvāris, O. Vācieša iela, F. Brīvzemnieka iela, Vienības gatve, Telts iela, Neretas iela un Bauskas iela.

Virzienā **Bišumuiža** — **Centrāltirgus** tramvaji brauc pa šādām ielām: Bauskas iela, Neretas iela, Telts iela, Āpšu iela, Augusta Spariņa iela, Vienības gatve, F. Brīvzemnieka iela, O. Vācieša iela, Uzvaras bulvāris, Akmens tilts, 11. novembra krastmala, Lastādijas iela, Centrāltirgus iela.

## Pieturvietas
10. tramvaju maršrutā pavisam kopā ir 34 pieturas. Virzienā **[[Rīgas Centrāltirgus|Centrāltirgus]]** — **[[Bišumuiža]]** ir 18 pieturas, tāpat arī virzienā **Bišumuiža** — **Centrāltirgus** ir 16 pieturas.

## Maršruts ar mainītu virzienu
Virzienā **3. tramvaju depo ([[Fridriķa iela|Fridriķa ielā]])** — **[[Bišumuiža]]** tramvaji brauc pa šādām ielām: Latgales iela, Īsā iela, Mazā Krasta iela, Lastādijas iela, 11. novembra krastmala, Akmens tilts, Uzvaras bulvāris, O. Vācieša iela, F. Brīvzemnieka iela, Vienības gatve, Telts iela, Neretas iela un Bauskas iela.

Virzienā **3. tramvaju depo (Fridriķa ielā)** — **[[Rīgas Centrāltirgus|Centrāltirgus]]** tramvaji brauc pa šādām ielām: Latgales iela, Īsā iela, Mazā Krasta iela, Lastādijas iela, Centrāltirgus iela.

Virzienā **Centrāltirgus** — **3. tramvaju depo (Fridriķa ielā)** tramvaji brauc pa šādām ielām: Centrāltirgus iela, Prāgas iela, 13. janvāra iela, Lastādijas iela, Mazā Krasta iela, Īsā iela un Latgales iela.

## Maršruta ar mainītu virzienu pieturvietas
Virzienā **3. tramvaju depo ([[Fridriķa iela|Fridriķa ielā]])** — **[[Bišumuiža]]** ir 24 pieturas.

Virzienā **3. tramvaju depo (Fridriķa ielā)** — **[[Rīgas Centrāltirgus|Centrāltirgus]]** — ir 9 pieturas.

Virzienā **Centrāltirgus** — **3. tramvaju depo (Fridriķa ielā)** ir 10 pieturas.

### Agrākie pieturvietu nosaukumi

* Valguma iela (no 2013. gada 1. novembra pārdēvēta par "Nacionālā bibliotēka")
* Slokas iela (pārdēvēta par "Uzvaras parks")
* Uzvaras bulvāris (pārdēvēta par "Uzvaras parks")

## Kultūra
Grupas "Labvēlīgais Tips" 1998. gada albumā "Tā, lūk, man iet" iekļauta 10. tramvaju maršrutam veltīta dziesma "Desmitais tramvajs", kam izdots arī tramvajā filmēts videoklips.

## Skatīt arī
* Rīga
* Autobusu satiksme Rīgā
* Trolejbusu satiksme Rīgā
* Tramvaju satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns

## Piezīmes un atsauces

### Atsauces

## Ārējās saites
* www.rigassatiksme.lv
* Pilnā 10.tramvaju maršruta versija Stacijas laukums — Bišumuiža (2023. gads)
* 
* 
* 
* 
* 
* 
*